Tervetuloa Isännän pöydässä -ohjelmaan. Olen Martti Ojares -
ja tänään vieraanani on Matias Laajala. Tervetuloa. - Kiitos.
Sinä tulit tänä aamuna Turusta.
Oletko asunut Turun alueella koko elämäsi? - Olen syntynyt Turussa.
Olen asunut Naantalissa ja Maskussa välillä, mutta Turun alueella.
Käydään läpi perheesi. Millainen perhe sinulla on -
ja millaisia asioita tapahtui ajatellen aikuistumistasi?
Minä olen perheen ensimmäinen lapsi.
Minulla on kaksi pienempää sisarta, pikkusiskoa, isä ja äiti.
Olivatko he hengellisiä? - Luterilaiseen perheeseen synnyin.
Sain hengellisen kasvatuksen -
ja kävimme seurakunnassa joka viikonloppu.
Jotain lapsuudessa oli sellaista, mikä myöhemmin tulee esiin, -
mikä ei antanut sinulle rakkaudellista motivaatiota elämään.
Vaikka kävimme seurakunnissa -
ja oli hengellistä kasvatusta, -
en saanut kosketuspintaa siihen.
Enemmän sain kotona sitä kasvatusta, -
kun rukoilimme isän kanssa.
Oli aina iltarukoukset, ja sain turvaa, turvan tunnetta sitä kautta.
Mutta kuitenkaan syvempää suhdetta Jumalaan -
ei oikein syntynyt lapsuudessa.
Minkälainen ystäväpiiri oli sinulla kotisi ympärillä, -
joka vaikutti siihen, miten elämäsi lähti kehittymään?
Oli se pihapiiri.
He olivat minun ystäviä, kun olin vähän pienempi.
He eivät olleet uskovia.
Kun aloitin koulun, niin sieltäkään ei oikein löytynyt uskovia ystäviä.
Oikeastaan vähän piilottelinkin sitä, että uskon Jumalaan.
Se oli vähän sellainen asia, mistä en puhunut.
Olitko pienenä poikana arka?
Joo. Monella tavalla vähän ujostutti.
Tuntui, että sisälläni oli paljon luovuutta, -
mitä en päässyt tuomaan ulos. Koulussakin paljon kiusattiin.
Ei välttämättä minua henkilökohtaisesti mutta oli sellainen ilmapiiri, -
että jos on erilainen, jos tuo esiin erilaisuutta, -
niin siitä tulee kiusauksen kohteeksi.
Ja uskossa oleminen -
nähdään helposti erilaisuutena.
Niin se oli.
Mennään vähän pitemmälle koulumaailmaan, kun olit nuori.
Millaisia asioita silloin tapahtui?
Oliko kiusaamista vai oliko...?
Yritin pysyä vähän sivussa.
Syrjässä? - Kyllä.
Kuitenkin yläasteella ihastuin tyttöön -
ja aloimme seurustella.
Seurustelimme neljä vuotta.
Siinä pääsi vähän enemmän parrasvaloihin.
Ympärillä olevat ihmiset huomasivat minua enemmän.
Harrastin myös musiikkia ja koulun esityksissä soitin kitaraa.
Miten koit sinun itsetunnon silloin?
Se oli sitä, -
että ujous kantautui tosi pitkälle.
Tuntui aina, ettei oikein päässyt näyttämään omaa itseään.
Oliko tässä vaiheessa jo se, -
että etsit ikään kuin sisäistä tasapainoa, sisäistä rauhaa elämääsi?
Juuri tämä ujous vaikutti siihen, ettei se päässyt kasvamaan.
Minulla oli sellainen tunne, -
etten koskaan oikein saanut olla se, mitä halusin olla, -
tai mitä tunsin sisäisesti olevani.
Se tosi paljon häiritsi minua ja vaikutti olemiseeni.
Piti aina olla joku maski päällä.
Sinulla ei ollut hyvää ystävää tai vähän vanhempaa ihmistä, -
joka olisi kuunnellut sinua ja antanut tukea.
Ei oikeastaan ollut. En sano, että olisin ollut yksinäinen, -
mutta kaveripiirissä, jossa pyörin, piti aina esittää jotain muuta.
Oliko sisälläsi jonkinlainen orpouden henki?
Voisin sanoa, että jollain tavalla oli.
Tuli vaan sydämelle, että sinulla oli orpouden henki.
Elämäsi ajautui joka tapauksessa siihen, -
että lähdit etsimään ratkaisua ja sisäistä rauhaa, -
koska ilmeisesti se orpouden henki sinussa taisteli sitä vastaan, -
että sinulla olisi hyvä olla. - Niin.
Olin perustanut koko teini-ikäni siihen parisuhteeseen, -
mikä minulla oli -
ja siihen maskiin, mitä pidin yllä niissä porukoissa.
Kun se suhde loppui, -
olo oli sellainen kuin matto olisi vedetty jalkojen alta.
Silloin ensimmäistä kertaa tunsin oikeasti, etten tiedä, mitä olen.
Tuli se tyhjyys.
Siinä vaiheessako sielunvihollinen pääsi varastamaan sinulta?
Näin voi sanoa.
Miten lähdit etsimään itsellesi sisäistä rauhaa, jota sinulla ei ollut?
Hätähän oli aika kova.
Olin ajatellut, etten ikinä koske päihteisiin, -
mutta alkuun, kun kaveriporukat alkoivat juomaan alkoholia, -
ajattelin, että se helpottaisi ja aloin juomaan alkoholia.
Siitä tuli nopeasti se tyhjyydentäyttäjä.
Kun huomasit, ettei tullut, vaihdoit toiseen. - Näin se on.
Mitä sitten tapahtui? - Kuvioihin tuli kannabis.
Eli huume.
Tässä kohtaa aloin kokea aika syvää masennusta -
ja menin lääkäriin. Lääkäri antoi minulle lääkkeitä -
ja sanoi, ettei niitä lääkkeitä oteta alkoholin kanssa.
Voimme päätellä, mitä seuraavaksi tapahtui.
Sekakäyttö astui kuvioihin.
Kun tämäkin jätti tyhjyyden edelleen, ehkä vielä syvemmän, -
niin taas tuli seuraava. Mitä sitten tuli?
Tässä ei niitä kannata edes luetella.
Tuliko mm. idän uskonnot?
Ensimmäiseksi tuli huumeita lisää, sekakäyttöä.
Sitten tutustuin erilaisiin psykedeelisiin huumeisiin.
Nämä ovat sellaisia, -
että ne tuovat hengellistä ulottuvuutta lisää.
Aloin etsimään ratkaisua.
"Mitä, jos alkaisin meditoimaan."
Aloin katsomaan buddhalaisia oppeja, hindulaisuutta -
ja kaikenlaista new agea.
Ne alkoivat tuottamaan minulle sellaisia, -
että aloin avaamaan portteja tätä kautta sellaisille hengille, -
jotka pääsivät hyväksikäyttämään minua.
Aloin täyttymään pahoilla hengillä.
Eli pimeyden voimat tulivat mukaan. - Tulivat ja toivat mukanaan vihaa.
Aivan. Pysähdytään tähän.
Pimeyden voimiin, demoneihin ja sellaisin.
Jotkut sanovat, ettei sellaisia ole.
Käytkö sitä läpi, että niitä on?
Se maailma on todellakin täysin totta.
Näkymättömässä maailmassa on hyviä, on Jumala, hyvä Jumala, -
ja sitten on saatana, joka hallitsee näitä pimeyden voimia.
Kaikissa muissa uskonnoissa, -
hindulaisuudessa, buddhalaisuudessa, kaikissa näissä, -
heillä on oikeita hengellisiä kokemuksia, -
mutta kokemukset ovat pimeyden henkien kanssa.
Ne esiintyvät valon enkeleinä. - Valheena kaikella voimaalla.
Miten syvälle menit näissä kokemuksissa demonivoimista?
Yksi voimakkaimmista kokemuksista oli, -
kun olin käyttänyt useampaa erilaista psykedeelistä huumetta.
Minä irtaannuin kehostani -
ja menin tyhjyyteen, pimeään tyhjyyteen.
Eteeni ilmestyi sellainen...
Se oli olento, jolla oli tietoisuus.
Se oli siis demoninen voima.
Se oli todella vaikuttava kokemus.
Koin, että sillä hetkellä se tuli sisääni -
ja antoi minulle jotain viisautta, ratkaisun ongelmiini.
Mutta, kun tämä kokemus lakkasi, tyhjyys oli siellä taas.
Itse asiassa sisältäsi kuorittiin elämää pois entistä enemmän.
Ne antoivat pikkuisen maistiaiseksi hyvää, mutta paljon enemmän pahaa.
Kyllä.
Kaikilla näillä kokemuksilla on yhteistä se, -
että ne esiintyvät valona.
Se on todellisuudessa pelkkää pimeyttä.
Tiesin kuitenkin aina syvällä sisimmässäni, -
että Jeesus Kristus on Jumala ja ainut oikea Jumala, -
eikä ole muuta ratkaisua.
Kun aloin Jeesuksen nimessä ajamaan niitä ulos sisältäni, -
ne lähti, vaikka en ollut vielä ottanut vastaan Jeesusta Vapahtajanani.
Eli ne joutuivat alistumaan Jeesuksen nimen alle.
Vaikka et tunnustanut tai ymmärtänyt, käytit sitä nimeä ja kaikki pakenivat.
Miten tämä prosessi eteni, kun jouduit rikolliseen maailmaan?
Eikö niin? - Joo.
Huumeet maksavat, -
ja aloin myymään niitä rahoittaakseni käyttöäni.
Koin, etten pystynyt elämään ilman huumeita.
Minulla oli niin syvä kipu.
Oli vaarallisiakin tilanteita siellä rikollisessa maailmassa.
Se on Jumalan ihme, että olen tässä nyt.
Kyllä. Siellä ihmishenki ei merkitse mitään.
Minä tiedän ihmisiä, jotka ovat kuolleet siinä maailmassa.
Siellä ainoastaan raha merkitsee.
Heidän määränpäänsä, mihin he joutuvat, tiedämme; helvetin kuiluun.
Olisin kysynyt, kun olit siinä maailmassa, -
miten tiedostit sen, että on ehkä olemassa...
Olit kuitenkin lapsuudessa kuullut Jeesuksesta.
Tuliko se mieleen siinä maailmassa?
Aloin huomaamaan, että ne ystävät, -
jotka minulla oli siinä maailmassa, joita kutsuin ystäviksi, -
käyttivät minua vain hyväkseen, pettivät minua, -
ja monella tapaa hyväksikäyttivät minua.
Kun ymmärsin sen, koin siitä niin suurta tuskaa, -
että halusin lopettaa elämäni.
En tehnyt sitä, koska tiesin, että se vie kadotukseen.
Sinulla oli se monta kertaa mielessä. Ne yrittivät saada sinut tekemään niin.
Emme anna enää ohjelma-aikaa viholliselle yhtään -
vaan annetaan sitä todelliselle Pelastajalle ja valolle.
Käy läpi, miten se prosessi alkoi.
Huomasin, että nämä kaikki new age -opit ja muut, -
päättyvät aina samaan pisteeseen, -
syvempään tyhjyyteen, syvempään kuiluun.
Päätin ottaa Raamatun esiin ja aloin lukea Raamattua.
Vaikka olin huumepäissäni, luin Raamattua. Aloin huomaamaan, -
että Jumala puhui sivujen läpi, sanojen läpi, suoraan minulle.
Kun aikani etsin Häntä, -
niin eräänä iltana murruin täysin.
Menin asuntoni lattialle, nostin käteni ilmaan ja huusin Jumalaa.
Jumalan voima ja kirkkaus ilmestyi minun asuntooni sinä iltana.
Jumala puhui minulle. Hän kertoi: -
"Tämä ei ole sinun tarkoituksesi. Minulla on sinulle toinen suunnitelma."
Hän kutsui minua paljon suurempaan.
Minun ei tarvinnut enää pelätä.
Hän täytti sen tyhjyyden, mitä olin yrittänyt täyttää.
Yhdessä illassa se kirkkaus sai täyttää minut.
Se tuntui aivan uskomattomalta.
Se viha, mitä minulla oli ollut muita ihmisiä ja itseä kohtaan...
Annoin heti anteeksi.
Myönsin Jumalalle, että olen syyttänyt Jumalaa -
kaikesta tästä kurjuudestani.
Sain anteeksiannon silloin.
Se johti siihen, että menin heti seuraavana viikonloppuna seminaariin.
Siellä täytyin Pyhällä Hengellä ja puolestani rukoiltiin.
Aloin heti palvella seurakunnassa.
Oliko niin, että sinun joku sukulainen, oliko isä, -
oli sanonut jotain, kun synnyit? Kerro siitä.
Silloin, kun olin syntynyt, -
isäni oli rukoillut Jumalaa, -
oli antanut minut Jumalalle. "Tee tästä pojasta Sinun palvelijasi."
Hän oli kovasti ihmetellyt, -
miten se päätyi siihen, että käytin huumeita ja olin rikollisessa elämässä.
Kuitenkin.
Kun hän näki, että tilanne oli muuttunut täydellisesti, -
että kaikki sairaudet, jotka sinulla oli, -
joista lääkärit oli sanonut, ettei niistä voi parantua, parantuivat.
Kaikki hermot ja kaikki. - Juu.
Minulla oli diagnoosina rajatilapersoonallisuushäiriö.
Lääkäri oli sanonut minulle, ettei siihen ole parannusta, -
että sen kanssa voi tottua elämään.
En ole kokenut oireita siitä enää sen jälkeen.
Tämä oli valtava vallankumous sinun elämässäsi, -
mutta vaikutti myös vanhempiisi. - Todellakin.
Jumalan työ minussa ei rajoittunut vain minuun.
Koko perheeni näki, mitä tapahtui. He olivat valtavan huolissaan minusta.
Yhtäkkiä kaikki muuttui. He eivät aluksi edes uskoneet sitä.
He ajattelivat, että olin mennyt psykoosiin tai jotain.
Kun he näkivät, että tämä on oikeasti tapahtunut, -
tapahtui läpimurto koko perheessä.
Kun kerromme evankeliumia Jeesuksesta -
hyvänä paimenena, parantajana ja vapauttajana, -
mitä kaikkea Hän onkaan, -
tämä on asia, jota tämän päivän maailma yrittää pimentää.
Uskon, kun olet nuori mies vielä, -
keskeinen tehtäväsi on kertoa, mitä Jeesus teki elämässäsi.
Se on valtava kiitosaihe sinulle ja osoitus meille kaikille, -
kun Herra sanoo: "Kertokaa minun hyvyydestäni." Hän on hyvä.
Hän vie ihmisiä parannukseen.
Vihollinen näytti ikään kuin tekevän jotain hyvää, mutta tekikin pahaa.
Se oli valhetta. - Nimenomaan.
Nyt, kun tiedät, että keskeinen tehtäväsi on kertoa Herran teoista, -
niin miten sanoma on otettu vastaan ja mitä olet itse havainnoinut?
Miten tämä sanoma on tärkeä tässä ajassa?
Sanoma on tärkeä todellakin, -
koska nuorilla on valtava epätoivo.
On monia, joilla ei ole isää eikä äitiä, tai on rikkinäinen isäsuhde.
Haluan vain sanoa niille nuorille, -
että on olemassa Isä, joka ei petä, joka ei hylkää, -
on täydellinen Isä.
Kaikki se hyvä olo, mitä huumeista saa, -
ei ole mitään siihen verrattuna.
Varmasti, kun katsot nuorisoa tänä päivänä Turussa ja muuallakin, -
näet, että on houkutuksia idän uskonnoille ja niitä markkinoidaan.
Yhteiskunnan mediakokonaisuuskaan ei kerro totuutta -
vaan kertoo ajan mukaan: -
"Jumala ei ole todellinen." tai jotain vastaavaa.
Levittää pelkoa.
Kun Jumalan rakkaus ei pääse tulemaan...
Rakkaudessa ei ole pelkoa, mutta jos rakkaus ei tule, pelko on.
Sinä kärsit siitä aikanaan.
Nyt on viimeiset pari minuuttia alkanut. Mitä haluat katsojillemme sanoa?
Sinä, joka olet pelastunut pimeyden vallasta.
Haluan puhua erityisesti nuorille.
Nuorille, alle kaksikymppisille.
Tai 20-30-vuotiaille. Olemme kaikki nuoria omalla tavalla.
Maailmassa on niin paljon tarjottavaa, -
mutta se, mitä maailma tarjoaa, ei täytä.
Jumalan rakkaus on ainut, mikä voi täyttää tyhjyyden sisällänne.
Ei ole niin suurta rakkautta -
kuin Jumalan, Isän rakkaus.
Sinä koet juuri nyt sitä Jumalan rauhaa ja rakkautta, mitä etsit, -
ja sen sinä löysit, kun Herra löysi sinut.
Sitä on vaikea sanoiksi kiteyttää. - Se on niin pyhä asia.
Ohjelman ydinasia on se, mitä olit ennen, kun vihollinen hallitsi sinua -
ja mitä on sen jälkeen.
Eli se on elämä, jota suosittelet kaikille nuorille ja kaiken ikäisille.
Niin. Suosittelen sitä kaikille.
Kun te näette jonkun tulevan evankelioimaan, -
ottakaa vastaan se.
Kun joku tulee kertomaan Jeesuksesta, kuunnelkaa.
Sinä, Matias, olet elävä todiste siitä, että Jeesus on se, -
mitä Jumalan Sana sanoo. Hän on tullut vapahtamaan meidät -
ja antamaan meille ikuisen ilon Hänen luonaan.
Vihollinen on syrjässä, kun Häneen luotamme.
Kiitos Matias, että olet elävä todiste siitä, -
miten kymmeniä kertoja olet ollut pistoolin edessä, -
niin että sinut olisi voitu murhata, mutta istut nyt tässä.
Elävä todistus, että rauha tuli. Kiitos sinulle. - Kiitos.
Mikäli tämä ohjelmasarja on koskettanut sinua, -
lähde tukemaan sen tuottamista -
soittamalla numeroon 0600-02030.
Puhelun hinta on noin 13 euroa.
Tai lahjoita ruudussa näkyvälle pankkitilille -
käyttäen viitettä 8617. Kiitos lahjastasi.
Tekstitys: A. Eskola